Castagne pakt punt in absolute slotfase, Januzaj gaat onderu... - Het Nieuwsblad
24/09/2017 om 23:17 | Bron: BELGA - Print - Corrigeer Skool begin 14 April
Ons eerste amptelike aanlyn-skooldag kruip nader, en alhoewel dit ‘n vreemde terrein vir SA-onderwys is, is Helpmekaar se onderwysers gelukkig kundig genoeg om hierdie wa met gemak deur die drif te trek. (Sien skrywe van Estie Meyer vir alle detail i.v.m. die verloop van elke akademiese dag).
Dit is uiters belangrik dat u kind in sy/haar akademiese roetine sal bly – om dit te verseker, is dit baie belangrik dat ouers in hierdie tyd ondersteunend, dog ferm, sal wees. U moet asb. toesien dat u kind se omgewing akademies is en dat daar so min as moontlik onderbrekings is. U sal sien dat daar wel pouses op die nuwe e-roosters is.
Ons sal natuurlik van ons kant af ook alles in ons vermoë doen om aan u kind individuele akademiese én emosionele bystand te gee in hierdie tyd. Maak asb. gebruik van ons vangnet: vakonderwysers, vakhoofde, graadvoogde, kinderleiding, me. Estie Meyer (akademie) en m.b.t. tegnologie – mnrr. Eugene Marais, Sean Barber, Morné Oosthuizen en me. Susan Steurer. U kan my natuurlik ook kontak.
Die onderwysers sal daagliks streng by die e-rooster hou (vanaf 07:30-14:00) en sal beskikbaar wees vir addisionele hulp tot 15:00. Ek wil u vriendelik versoek om nie die onderwysers onnodig te kontak na 15:00 smiddae nie, omdat hulle ook tyd saam met hulle gesinne moet spandeer en assesserings moet voorberei en nasien.
Verder is dit belangrik dat u moet besef dat elke onderwyser sy/haar eie onderrigstyl het – dit is tog wat die totale akademiese Helpmekaar-struktuur uniek maak! Ek vra u dus, met respek, om u te weerhou van enige kritiek op sosiale platforms. Indien daar vrae of kwessies sou wees, versoek ek dat u die gegewe kommunikasiekanale sal gebruik, nl. vakhoofde, graadvoogde, me. Estie Meyer of u kan my kontak.
Hierdie is ‘n nuwe tydperk en uitdaging vir die hele wêreld! Ek hoop dat ons almal hier by Helpmekaar hierdie ‘n “Dis Ons Plek”-uitdaging sal maak, want u kinders is ons kinders ook!
Klik op die onderstaande skakel en lees asb. die skrywe deur me. Estie Meyer baie noukeurig deur:
Na aanleiding van die grendelstaat wat afgekondig is deur President Cyril Ramaphosa, is die volgende aktiwiteite gekanselleer:
• ATKV-redenaars- en debatkompetisie.
• ATKV-Applous (koorkompetisie)
In hierdie stadium sal die volgende funksies en kompetisies voortgaan, maar is steeds onderhewig aan verandering a.g.v. Covid 19:
• Helpmekaar se gholfdag is geskuif na Oktober/November.
• Die produksie, tienertonele en musical sal geskuif word, indien nodig, na later in die jaar.
• Swierig in Swart in September.
Groot opgewondenheid heers oor Beaty and The Beast wat geskiedenis maak! Ons gaan ‘n virtual Beauty and the Beast vir 2020 aanbied. Hou sosiale media dop en maak seker u is geregistreer op DigiTV.
Ander aktiwiteite waarna u kan uitsien en dalk aanlyn sal kan volg, is:
Algemene Kennis, Kultuuraand en Orkes.
Ons hou u op hoogte!
e-rooster vanaf 14 April
Hier is die e-roostertye wat gevolg word vanaf 14 April. Maak asb. seker dat elke leerder so ‘n rooster by sy werkstasie het: e-rooster